cyanic-selkie/wikianc huggingface dataset:
สมปอง นครไธสง
ประวัติ
สมปอง นครไธสง เกิดเมื่อวันที่ 3 พฤศจิกายน พ.ศ. 2521 ที่จังหวัดชัยภูมิ เป็นบุตรชายคนเล็กจากจำนวนพี่น้อง 7 คน บรรพชาอุปสมบทเป็นพระภิกษุสงฆ์ เมื่อ พ.ศ. 2541 ได้รับฉายา ตาลปุตฺโต แปลว่าบุตรของนางตาล (ที่มาของฉายานี้พระมหาสมปองขออนุญาตพระอุปัชฌาย์ตั้งเอง) จำพรรษาอยู่ที่วัดสร้อยทอง กรุงเทพมหานคร ก่อนลาสิกขาเมื่อวันที่ 29 ธันวาคม พ.ศ. 2564 ที่วัดบางโพโอมาวาส เขาชอบทีมฟุตบอลลิเวอร์พูล
เพื่อปลดหนี้สินจำนวน 10 ล้านบาท
สมปองได้ลาสิกขาบทไม่นาน ชาวไทยก็ทราบว่าหนึ่งในเหตุที่ให้สมปองต้องลาสิกขาบทออกมานั้นเกิดจากการที่มีภาระหนี้สินมากกว่า 10 ล้านบาท โดยสมปองได้ใช้เงินไปกับการก่อสาธารณะประโยชน์แก่สังคม สร้างหลากหลาย เช่น โรงเรียน สนามกีฬา วัด
วอลเลย์บอลชายไทยเดนมาร์คซูเปอร์ลีก 2019
การแบ่งกลุ่ม
การจับฉลากแบ่งกลุ่มทีมชนะเลิศไทยแลนด์ลีกและทีมรองชนะเลิศไทยแลนด์ลีกจะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 17 มีนาคม พ.ศ. 2562 ณ เอ็มซีซีฮอลล์ เดอะมอลล์บางกะปิ กรุงเทพมหานคร
ลัทธิซาตานลาวี
ลัทธิซาตานลาวี (LaVeyan Satanism) เรียกอย่างง่ายว่าลัทธิซาตาน เป็นปรัชญาทางศาสนาที่ก่อตั้งโดยแอนตัน ลาวีในปี พ.ศ. 2509 โดยใช้ซาตานไบเบิลที่เขียนขึ้นตามหลักปรัชญาและความเชื่อของเขาเมื่อ พ.ศ. 2512 เป็นหลักคำสอน และอยู่ภายใต้การกำกับดูแลของศาสนจักรซาตานที่เขาก่อตั้งขึ้น แนวความเชื่อและปรัชญาหลักมีพื้นฐานมาจากปัจเจกชนนิยม สุขนิยม ฆราวาสนิยม อัตตานิยม ยึดถือตนเองเป็นศูนย์กลาง และเชื่อในกฎหมายแบบตาต่อตา ฟันต่อฟัน
ค้างคาวยอดกล้วยป่า
ค้างคาวยอดกล้วยป่า (Whitehead's woolly bat; ) เป็นค้างคาวกินแมลงชนิดหนึ่ง
ลักษณะทั่วไป
มีความยาวทั้งหมด 71-86 มิลลิเมตร มีหางยาว 32-42 มิลลิเมตร เท้าหลังยาว 7-9 มิลลิเมตร หูยาว 13-18 มิลลิเมตร ขาหน้ายาว 28-33 มิลลิเมตร มีน้ำหนักตัว 3.5-5.5 กรัม ผิวหนังที่หลังมีสีค่อนข้างแดงถึงน้ำตาลดำ เช่น ชนิดที่อาศัยอยู่ที่ เกาะลูซอน ประเทศฟิลิปปินส์ หนังที่ท้องจะเป็นสีดำคล้ำ เยื่อบุผิวที่ปีกและหางจะปกคลุมถึงกระดูกข้อเท้าทั้งหน้าและหลัง
การกระจาย
พบได้ทางตอนใต้ของประเทศไทย เกาะบอร์เนียว ประเทศมาเลเซีย และประเทศฟิลิปปินส์
ที่อยู่อาศัย
พบใกล้ ๆ ทะเล ที่ระดับน้ำทะเล 1490 เมตร หรือในพื้นที่ที่มีหญ้าขึ้นสูง พื้นที่ทำการเกษตร สวนกล้วย และบริเวณพื้นที่ราบต่ำ หรือในสภาพที่เป็นภูเขา กลุ่มหนึ่งจะพบประมาณ 20-30 ตัว
แอลลิสัน ฮาร์เวิร์ด
แอลลิสัน ฮาร์เวิร์ด (Allison Harvard; 8 มกราคม พ.ศ. 2531 —) คือ นางแบบแฟชั่นชาวอเมริกัน และเป็นผู้เข้าแข่งขันที่ได้ตำแหน่งรองชนะเลิศ ในฤดูกาลที่ 12 ของรายการ อเมริกาส์เน็กซ์ท็อปโมเดล
อ้างอิง
1988
วิกเตอร์ เทอร์ชิน
วิกเตอร์ เทอร์ชิน (Victor Turchin; 12 ตุลาคม ค.ศ. 1955 — ) เป็นผู้ฝึกสอนกีฬาว่ายน้ำชาวยูเครน ซึ่งเป็นที่รู้จักกันดีที่สุดในการฝึกสอนนักกีฬาเจ้าของเหรียญทองการแข่งขันระดับโลกหลายเหรียญผู้มีนามว่าโอเล็ก ลิโซกอร์ ตลอดคริสต์ทศวรรษ 1990 จนถึงช่วงต้นยุคคริสต์ทศวรรษ 2000 ที่โบรวารีซึ่งเป็นบ้านเกิดของโอเล็กเอง นอกจากนั้น วิกเตอร์ เทอร์ชิน ยังมีลูกศิษย์เป็นนักว่ายน้ำจำนวนมาก ที่ซึ่งพวกเขาได้เข้าร่วมการแข่งขันในกีฬามหาวิทยาลัยโลก และได้รับรางวัลรวมทั้งหมดเป็น 38 เหรียญทอง, 20 เหรียญเงิน และ 14 เหรียญทองแดง
คามิ
คามิ (カミ (kami)) เป็นคำภาษาญี่ปุ่น อาจหมายถึง
โรงพยาบาลสิงห์บุรี
โรงพยาบาลสิงห์บุรี เป็นโรงพยาบาลของรัฐขึ้นตรงต่อสำนักงานสาธารณสุขจังหวัดสิงห์บุรี สำนักงานปลัดกระทรวงสาธารณสุข ประเภทโรงพยาบาลทั่วไปขนาด 280 เตียง ถนนขุนสรรค์  ตำบลบางพุทรา  อำเภอเมืองสิงห์บุรี จังหวัดสิงห์บุรี ห่างจาก ศาลากลางจังหวัดสิงห์บุรี ประมาณ 3 กิโลเมตรโดยมีบริเวณพื้นที่ทั้งหมด 33 ไร่ 2 งาน 62 ตารางวา
ประวัติ
โรงพยาบาลสิงห์บุรี ตั้งอยู่ที่ ถนนขุนสรรค์ ตำบลบางพุทรา อำเภอเมือง จังหวัดสิงห์บุรี มีเนื้อที่ทั้งหมด 33 ไร่ 2 งาน 62 ตารางวา เริ่มก่อสร้างตั้งแต่ พ.ศ. 2495 วันที่เปิดให้บริการ 24 มิถุนายน พ.ศ. 2498  ด้วยงบประมาณจากรัฐบาล มีเตียงคนไข้ 10 เตียง ต่อมาได้รับความเมตตาจากพระธรรมมุนี (หลวงพ่อแพ เขมังกโร ) ก่อสร้างอาคารมอบให้โรงพยาบาลสิงห์บุรีจำนวน 4 หลัง เป็นเงิน 250 ล้านบาท ปัจจุบันมีเตียงสามารถรองรับคนไข้ ถึง 282 เตียง ให้บริการผู้ป่วยทั่วไป (มีการดูแลผู้ป่วยหลายสาขา) มีเจ้าหน้าที่ทั้งหมดจำนวน 801 คน ผู้ใช้บริการเฉลี่ยวันละ 1109 ราย (ตุลาคม 2557– กันยายน 2558) รับผิดชอบในการดูแลสุขภาพประชากรอำเภอเมืองสิงห์บุรี จานวนประชากร 56,657 คนและรับส่งต่อผู้ป่วยจากโรงพยาบาลในจังหวัดสิงห์บุรี
ปัจจุบันแพทย์หญิงวนิดา สาดตระกูลวัฒนา ดำรงตำแหน่งเป็นผู้อำนวยการโรงพยาบาลสิงห์บุรี
การแบ่งส่วนราชการ
โรงพยาบาลสิงห์บุรี มีการแบ่งส่วนราชการ ดังต่อไปนี้
อำเภอบัยฮาน
บัยฮาน (بيحان) เป็นอำเภอของเขตผู้ว่าการชับวะฮ์ ประเทศเยเมน ใน พ.ศ. 2546 อำเภอนี้มีประชากร 48,347 คน
ประชากร
อำเภอบัยฮานเป็นที่ตั้งของสองเผ่าหลัก คือ บัลฮาริษและมัสซะบัยน์ ใน พ.ศ. 2547 อำเภอนี้มี 5,348 ครัวเรือน กับ 5,481 ครอบครัว โดยมีชาย 24,863 คน และหญิง 23,476 คน รวมเป็น 48,347 คน ความหนาแน่นของประชากรอยู่ที่ 78 คนต่อตารางกิโลเมตร
คางคกโพรงเม็กซิโก
คางคกโพรงเม็กซิโก (Mexican burrowing toad, Burrowing toad; ) เป็นสัตว์ครึ่งบกครึ่งน้ำชนิดหนึ่ง ในอันดับกบ (Anura)
จัดเป็นเพียงชนิดเดียวเท่านั้นที่อยู่ในสกุล Rhinophrynus และวงศ์ Rhinophrynidae
มีความยาวประมาณ 7.5–8.5 เซนติเมตร อาศัยโดยการขุดโพรงอยู่ในดิน โดยกินแมลงและแมงที่อยู่บนดินเป็นอาหาร ผสมพันธุ์ในแหล่งน้ำขังชั่วคราว โดยจะเป็นการผสมพันธุ์แบบหมู่เป็นกลุ่มก้อนจำนวนมาก โดยตัวผู้ส่งเสียงร้องเรียกตัวเมียขณะลอยตัวอยู่ในน้ำและกอดรัดตัวเมียบริเวณเอว ตัวเมียวางไข่เป็นจำนวนหลายพันฟอง ไข่ไม่ลอยเป็นแพที่ผิวน้ำแต่จะจมลงก้นบ่อ ลูกอ๊อดจะอยู่รวมกันเป็นกลุ่มตั้งแต่ 5-หลายร้อยตัว
สโมสรฟุตบอลนิวคาสเซิลยูไนเต็ดในฤดูกาล 1993–94
ในช่วง ฤดูกาล 1993–94 นิวคาสเซิลยูไนเต็ดเข้าร่วมการแข่งขันในพรีเมียร์ลีกเป็นครั้งแรก
สรุปฤดูกาล
หลังจาก 4 ปีในดิวิชัน 1 ทีมของเควิน คีแกนได้เลื่อนชั้นสู่พรีเมียร์ลีกในฐานะแชมป์ การกลับมาของปีเตอร์ เบียร์ดสลีย์ กองหน้าระดับตำนานของสโมสรทำให้เขาได้จับคู่กับแอนดี โคล กองหน้าดาวรุ่งจอมถล่มประตู โดยทั้งคู่ยิงรวมกัน 55 ประตูในพรีเมียร์ลีก สโมสรจบอันดับ 3 ในลีกและเข้าร่วมการแข่งขันรอบคัดเลือกยูฟ่าคัพ - เป็นการแข่งขันระดับสโมสรยุโรปครั้งแรกของสโมสรนับตั้งแต่คริสต์ทศวรรษที่ 1970 โรเบิร์ต ลี กองกลางชาวลอนดอน, สก็อตต์ เซลเลอร์ส กองกลางเท้าซ้าย พร้อมด้วยลี คลาร์ก และสตีฟ ฮาร์วีย์ ดาวรุ่งท้องถิ่น กลายเป็นดาวดังของพรีเมียร์ลีกภายใต้การแนะนำของคีแกน ทีมได้รับฉายาจากสื่อว่า "The Entertainers" ซึ่งบ่งบอกถึงสไตล์การเล่นที่คีแกนปลูกฝังให้กับทีม นอกจากนี้ โคลยังคว้ารางวัลนักฟุตบอลดาวรุ่งแห่งปีของพีเอฟเอ ด้วยสถิติสโมสรที่ 41 ประตูในทุกรายการ เบียร์ดสลีย์ยังทำประตูรวม 24 ประตูในทุกรายการ หมายความว่าคู่กองหน้าโคลและเบียร์ดสลีย์ทำประตูรวมกันได้ 65 ประตู
การเซ็นสัญญาหลังจบฤดูกาล ได้แก่ ดาวดังจากฟุตบอลโลก Marc Hottiger และฟิลิป อัลแบร์ และพอล คิตสัน กองหน้าดาร์บี
ชัยชนะเหนือสวินดอนทาวน์ 7–1 เท่ากับสถิติของแบล็กเบิร์นสำหรับชัยชนะสูงสุดในพรีเมียร์ลีก ซึ่งตั้งไว้เมื่อฤดูกาลที่แล้ว
ซับโดเมน
ซับโดเมน (subdomain) เป็นลำดับของระบบการตั้งชื่อโดเมนที่ใช้ในอินเทอร์เน็ต ตัวอย่างเช่น "mail.example.com" และ "blog.example.com" ซึ่งสองชื่อนั้นเป็นซับโดเมนของโดเมนชื่อ "example.com" โดยเป็นซับโดเมนของโดเมนระดับบนสุด "com" อีกต่อหนึ่ง
ในทางทฤษฎีนั้น ซับโดเมนสามารถมีได้สูงสุด 127 ระดับ โดยชื่อสามารถประกอบด้วย 63 ตัวอักษร (ซึ่งตัวอักษรทั้งหมดต้องไม่ยาวเกินกว่า 255 ตัวอักษร) แต่ในทางปฏิบัตินั้นทางผู้ให้บริการมักจะให้มีซับโดเมนสูงสุดน้อยกว่านั้น
นครรัฐ
นครรัฐ (city state) คือภูมิภาคที่ควบคุมโดยสมบูรณ์โดยเมืองเพียงเมืองเดียว ส่วนใหญ่จะมีเอกราช
โดยประวัติศาสตร์แล้ว นครรัฐมักจะเป็นส่วนหนึ่งของพื้นที่ทางวัฒนธรรมที่ใหญ่กว่า ดังเช่นนครรัฐในกรีกโบราณ (เช่น เอเธนส์ สปาร์ตา และโครินธ์) เมืองในเอเชียกลางตามเส้นทางสายไหม นครรัฐในอิตาลีเหนือ (โดยเฉพาะ ฟลอเรนซ์และเวนิซ)
ปัจจุบันประเทศที่เป็นนครรัฐมีอยู่ทั้งหมด 3 ประเทศ คือ สาธารณรัฐสิงคโปร์, ราชรัฐโมนาโก และนครรัฐวาติกัน แต่บางแห่งก็ถูกจัดว่าเป็นนครรัฐด้วย อาทิ สาธารณรัฐมอลตา   สาธารณรัฐซานมารีโน   ราชรัฐลีชเทินชไตน์ ราชรัฐอันดอร์รา  ราชรัฐลักเซมเบิร์ก รัฐกาตาร์ เนการาบรูไนดารุสซาลาม รัฐคูเวต   และราชอาณาจักรบาห์เรน
มหาสงครามกู้แผ่นดิน
เป็นภาพยนตร์ญี่ปุ่นในปี พ.ศ. 2562 กำกับโดยชินซูเกะ ซาโต และผลิตโดยโซนี่พิกเจอส์ ประเทศญี่ปุ่น เป็นภาพยนตร์ดัดแปลงจากซีรีส์มังงะสงครามผงาดบัลลังก์จิ๋นซี หรือ Kingdom ผลงานของยาซูฮิซะ ฮาระและตีพิมพ์โดยสำนักพิมพ์ชูเอชะ บทภาพยนตร์เขียนโดยสึโตมุ คูโรอิวะ, ชินซูเกะ ซาโต และยาซูฮิซะ ฮาระ เค็นโตะ ยามาซากิผู้เคยรับบทเป็นหลี่ซิ่นในภาพยนตร์สั้น 3 นาที่ปล่อยในปี พ.ศ. 2559 ได้กลับมารับบทแสดงนำของภาพยนตร์อีกครั้ง นักแสดงสมทบได้แก่เรียว โยชิซาวะ, คันนะ ฮาชิโมโตะ, มาซามิ นางาซาวะ, คานาตะ ฮงโง และทากาโอะ โอซาวะ ภาพยนตร์เล่าเรื่องชีวิตของหลี่ซิ่น ขุนพลของรัฐฉินตั้งแต่วัยเด็กซึ่งเป็นเด็กกำพร้าผ่านทำการผลงานในการศึกในช่วงปลายยุครณรัฐของจีนโบราณ
ภาพยนตร์ออกฉายในประเทศญี่ปุ่นเมื่อวันที่ 19 เมษายน พ.ศ. 2562 ในประเทศไทยออกอากาศทางโทรทัศน์ครั้งแรกทางช่องโมโน 29 เมื่อวันที่ 28 ธันวาคม พ.ศ. 2564
รายพระนามผู้ปกครองแคว้นหริภุญชัย
รายพระนามผู้ปกครองอาณาจักรหริภุญชัย โดยมีลำพูน เป็นเมืองหลวง
สโมสรฟุตบอลสวินดันทาวน์
สโมสรฟุตบอลสวินดันทาวน์ (Swindon Town F.C.) สโมสรฟุตบอลแห่งหนึ่ง ตั้งอยู่ในเมืองสวินดัน มณฑลวิลท์เชอร์ ประเทศอังกฤษ ปัจจุบันเล่นอยู่ในระดับลีกวัน สวินดันทาวน์เดิมเมื่อก่อตั้งใช้ชื่อว่า "สวินดันเอเอฟซี" (Swindon AFC) ในปี ค.ศ. 1879 และเปลี่ยนชื่อมาเป็น "สปาร์ตันส์" (Spartans) ในปี ค.ศ. 1880 และ "สวินดันทาวน์" ในปี ค.ศ. 1883 มีสนามเหย้า คือ เคาน์ตีกราวด์ ตั้งแต่ปี ค.ศ. 1896 มีความจุทั้งหมด 15,728 คน
สวินดันทาวด์เข้าสู่ลีกฟุตบอลอาชีพตั้งแต่ปี ค.ศ. 1920 โดยเริ่มเปลี่ยนมาเป็นสโมสรฟุตบอลอาชีพในปี ค.ศ. 1894 ในประวัติศาสตร์สโมสรเคยเล่นในลีกสูงสุดของประเทศ คือ พรีเมียร์ลีก แค่ครั้งเดียวเท่านั้น ในฤดูกาล 1993–94 ด้วยการเลื่อนชั้นขึ้นมาจากการเล่นคัดเลือกหรือเพลย์ออฟ แต่เมื่อจบฤดูกาลก็ตกชั้นทันที โดยทำสถิติชนะแค่ 5 ครั้ง เสมอ 15 และแพ้ 22  เสียประตูไปถึง 100 ประตู และไม่ได้ชนะสโมสรใดเลยติดต่อกันถึง 15 นัด เมื่อจบฤดูกาลมีคะแนน 30 คะแนน โดยอยู่ห่างจากสโมสรที่ได้อันดับที่ 19 คือ อิปสวิชทาวน์ ซึ่งเป็นอันดับสุดท้ายที่จะไม่ตกชั้นถึง 13 คะแนน (ในขณะนั้นพรีเมียร์ลีกมีทั้งสิ้น 22 สโมสร) และจากบัดนั้นสวินดันทาวน์ยังไม่เคยหรือแม้แต่เข้าใกล้การได้เลื่อนขึ้นสู่ลีกสูงสุดอีกเลย
ศาลีคราม
หินศาลิคราม (Shaligram) คือ หินฟอสซิลที่มีหอยแอมโมไนต์อยู่ด้านใน ซึ่งเป็นสัตว์ที่สูญพันธุ์มานานแล้ว ลักษณะส่วนใหญ่ที่พบจะมีสีดำ ในประเพณีศาสนาฮินดูศิลานี้เป็นอวตารแห่งพระนารายณ์ในชมพูทวีปและศิลานี้นั้นจะพบในแม่น้ำคัณฑกีหรือแม่น้ำนารัมทาเท่านั้น โดยในศิลามีลายคล้ายจักรสุทรรศน์อาวุธที่สำคัญอันเป็นสัญญลักษณ์ของพระวิษณุ ซึ่งปกติโดยทั่วไปประเพณีศาสนาฮินดูโดยเฉพาะในสายลัทธิไวษณพจะทำการบูชาศิลาศาลิครามนี้คู่กับสังข์และวฤนทาเทวี(ต้นตุลสี)
ตระกูลเจ้าเจ็ดตน
ตระกูลเจ้าเจ็ดตน หรือ ทิพย์จักราธิวงศ์ (คำอ่านตามหลักเกณฑ์: ทิบ-จัก-กรา-ทิ-วง ; คำอ่านตามนิยม: ทิบ-พะ-จัก-กรา-ทิ-วง) หรือ ราชวงศ์ทิพย์จักร เป็นราชวงศ์ที่ปกครองนครลำปาง นครเชียงใหม่ และนครลำพูน
การสถาปนา
ทิพย์จักราธิวงศ์   หรือ ราชวงศ์ทิพย์จักร หรือ ราชวงศ์เจ้าเจ็ดตน ได้รับการสถาปนาขึ้นในปลายรัชสมัยสมเด็จพระเจ้าอยู่หัวท้ายสระแห่งอาณาจักรอยุธยา โดย "หนานทิพย์ช้าง" ควาญช้างและพรานป่าผู้มีความสามารถ ได้ปราบดาภิเษกขึ้นครองนครลำปาง มีพระนามว่า พระญาสุละวะฦๅไชย ต่อมาได้รับการเฉลิมพระนามจากราชสำนักกรุงอังวะเป็น พระยาไชยสงคราม ถือเป็นนครรัฐอิสระในปี พ.ศ. 2275
เมื่อถึงแก่พิราลัย เจ้าชายแก้วพระราชโอรสพระองค์ที่ 2 ได้ขึ้นครองราชย์เป็นเจ้าฟ้าชายแก้ว ซึ่งในช่วงดังกล่าวนครลำปางมีฐานะเป็นประเทศราชของพม่า โดยพระเจ้ากรุงอังวะได้โปรดฯ เฉลิมพระนามให้เป็นเจ้าฟ้าสิงหาราชธานีเจ้าฟ้าหลวงชายแก้ว
เจ้ากาวิละ เจ้าผู้ครองนครลำปาง พระโอรสพระองค์ใหญ่ของเจ้าฟ้าชายแก้ว ได้ร่วมกับพระอนุชาทั้ง 6 พระองค์ และ พระยาจ่าบ้านผู้ครองนครเชียงใหม่ กอบกู้ล้านนาภายใต้การสนับสนุนจากทัพหลวงของสมเด็จพระเจ้ากรุงธนบุรี ในปี พ.ศ. 2317 ซึ่งในครั้งนั้นได้โปรดฯ ให้เจ้าพระยาจักรีและเจ้าพระยาสุรสีห์ยกกองทัพไปช่วยปราบพม่า เมื่อยึดนครเชียงใหม่และนครลำปางได้แล้ว จึงโปรดฯ ให้พระยาจ่าบ้านเป็นพระยาวิเชียรปราการครองนครเชียงใหม่ และเจ้ากาวิละเป็นพระยานครลำปาง ในการรบครั้งนั้น เจ้าพระยาสุรสีห์ได้พบรักกับเจ้าศรีอโนชา พระขนิษฐาของพระยากาวิละ และได้ทูลขอจากเจ้าฟ้าชายแก้ว ซึ่งต่อมาเจ้าหญิงศรีอโนชาได้สร้างวีรกรรมสำคัญยิ่งในการปกป้องพระนครจากพระยาสรรค์ ซึ่งก่อการกบฏต่อสมเด็จพระเจ้าตากสินมหาราช ซึ่งขณะนั้นเจ้าพระยาจักรีและเจ้าพระยาสุรสีห์ พระสวามีติดการสงครามที่เขมร หลังจากปกป้องพระนครเสร็จ ได้เชิญเจ้าพระยาจักรีกลับพระนครและปราบดาภิเษกขึ้นเป็นปฐมกษัตริย์แห่งกรุงรัตนโกสินทร์
ในคราเดียวกันนั้นได้โปรดฯ สถาปนา "เจ้าพระยาสุรสีห์" พระอนุชาขึ้นเป็นกรมพระราชวังบวรมหาสุรสิงหนาท โปรดฯให้ พระยากาวิละขึ้นครองนครเชียงใหม่ (ซึ่งขณะนั้นได้กลายเป็นเมืองร้าง เนื่องจากพม่าได้เข้ามารุกรานจนพระยาจ่าบ้านต้องพาประชาชนอพยพหนี) โปรดฯ ให้พระยาคำโสม พระอนุชาพระองค์ที่ 2 ขึ้นครองนครลำปาง และโปรดฯ ให้เจ้าคำฝั้น พระอนุชาพระองค์ที่สามขึ้นครองนครลำพูน ตลอดต้นรัชสมัยที่ครองนคร เจ้ากาวิละได้ร่วมกับพระอนุชาทั้ง 6 พระองค์ กระทำการสงครามเพื่อขยายขอบเขตขัณฑสีมาออกไปอย่างขจรขจาย ได้กวาดต้อนผู้คนและทรัพย์สินจากหัวเมืองต่าง ๆ เพื่อนำกลับมาสร้างบ้านแปงเมือง รวมทั้งได้ทรงรื้อฟื้นโบราณราชประเพณีทุกอย่างให้กลับมายิ่งใหญ่เหมือนสมัยราชวงศ์มังรายครองอาณาจักรล้านนา ด้วยพระปรีชาสามารถและความจงรักภักดีต่อพระบรมราชจักรีวงศ์ พระบาทสมเด็จพระพุทธยอดฟ้าจุฬาโลกมหาราช จึงโปรดฯ เฉลิมพระอิสริยยศพระยากาวิละขึ้นเป็นพระบรมราชาธิบดี พระเจ้านครเชียงใหม่ เป็นใหญ่ในล้านนาไท 57 เมือง
ชื่อราชวงศ์
คำว่า "ทิพย์จักราธิวงศ์" เกิดจากการสถาปนาของพระเจ้ากาวิละ โดยเป็นชื่ออย่างเป็นทางการของราชวงศ์เจ้าเจ็ดตน ซึ่งภายหลังได้มีพระประสงค์ของ เจ้าดารารัศมี พระราชชายา ซึ่งเป็นองค์ประธานของการจัดสายสืบสกุล โดยพระราชทานทรัพย์ส่วนพระองค์ มอบหมายให้บรรดาเจ้านายในราชวงศ์ทิพย์จักราธิวงศ์ในราชสกุล ณ เชียงใหม่ ณ ลำพูน ณ ลำปาง ช่วยกันสืบเสาะทายาทและผู้สืบสายโลหิตจาก พระเจ้าทิพย์จักรสุละวะฤๅไชยสงคราม และมอบหมายให้ เจ้าราชภาคินัย (เมืองชื่น ณ เชียงใหม่) เป็นผู้จารึกลำดับลงในสมุดข่อยโบราณภายใต้ "ราชวงศ์ทิพย์จักราธิวงศ์" โดยจารึกเป็นอักษรล้านนาซึ่งภายหลังได้ถ่ายทอดมาเป็นอักษรไทยกลางและคงไว้ซึ่งอักษรล้านนาบ้างในฐานะที่ท่านเป็นเลขานุการของการจัดสายสืบสกุล ภายหลังบางตำรามักนิยมเรียกโดยย่อว่าราชวงศ์ทิพย์จักร อันหมายถึงชื่อราชวงศ์อย่างย่อจากพระนามเต็มของ พระเจ้าทิพย์จักรสุละวะฤๅไชยสงคราม ผู้เป็นปฐมกษัตริย์แห่งราชวงศ์ทิพย์จักราธิวงศ์
ความสัมพันธ์ระหว่างราชวงศ์อื่น
ราชวงศ์ทิพย์จักรถือเป็นราชวงศ์ล้านนาที่เชื่อมความสัมพันธ์กับพระราชวงศ์ล้านนาอันเก่าแก่เดิม อันได้แก่ ราชวงศ์มังรายอันมีพญามังรายมหาราชเป็นองค์ปฐมวงศ์ และราชวงศ์พะเยา พญางำเมือง ด้วยระบบความสัมพันธ์ฉันท์เครือญาติ
นอกจากนั้น เจ้านายในราชวงศ์ทิพย์จักรยังได้อภิเษกสมรสกับพระบรมวงศานุวงศ์ในราชวงศ์จักรีหลายพระองค์ พระองค์ที่มีบทบาทสำคัญ ได้แก่ เจ้าศรีอโนชา พระอัครชายาในสมเด็จพระบวรราชเจ้ามหาสุรสิงหนาท เจ้าจอมบัวคำ ในรัชกาลที่ 3 เจ้าจอมคำเมา ในรัชกาลที่ 3 และเจ้าดารารัศมี พระราชชายา ด้วยความสัมพันธ์ระหว่างสองพระราชวงศ์ตั้งแต่ต้นกรุงรัตนโกสินทร์ ถือเป็นส่วนสำคัญประการหนึ่งที่ทำให้พระราชอาณาจักรล้านนาเดิมได้เข้ารวมกับสยามประเทศอย่างสมบูรณ์
หางโจว
หางโจว เป็นเมืองหลวงของมณฑลเจ้อเจียง สาธารณรัฐประชาชนจีน เมืองหางโจว ซึ่งเป็นเมืองเก่าแก่ 1 ใน 6 ของประเทศจีน ปัจจุบันหางโจว ถือเป็นเมืองที่อยู่ในเขตภาคตะวันออกที่ได้รับการพัฒนาอย่างสูงสุดแล้ว ดังนั้นหางโจวจึงเป็นที่รู้จักกันเป็นอย่างดีว่า เป็นเมืองที่มีความสำคัญทางเศรษฐกิจ มีวัฒนธรรมที่ยาวนาน และเป็นเมืองที่มีทัศนียภาพที่สวยสดงดงามเมืองหนึ่งของประเทศจีน รวมทั้งมั่งคั่งไปด้วยเภสัชอุตสาหกรรม และสถาบันศิลปะมากมาย เมืองหางโจวถือว่าเมืองดิจิตอลไร้สายได้ครอบคลุมถึงทางหลวงและตรอกเล็กซอยน้อยต่าง ๆ ในเมือง
ประวัติศาสตร์
ประวัติศาสตร์อันยาวนานถึง 2,100 ปี สมัยราชวงศ์สุย (ค.ศ. 581-618) จากคำสั่งขุด คลองต้ายุ่นเหอ (Grand Canal) ขององค์ฮ่องเต้สุยหยางตี้ รัชกาลที่ 349 ของราชวงศ์สุย เพื่อเชื่อมดินแดนทางเหนือกับทางใต้ จากปักกิ่งมายังหางโจว ได้ผลักดันให้เมืองหางโจวเจริญรุ่งเรืองเป็นอย่างมาก ในหน้าประวัติศาสตร์จีน หางโจว เจริญถึงขีดสุดเมื่อ ราชวงศ์ซ่งได้ตัดสินใจย้ายเมืองหลวงจากเมืองไคเฟิง ที่อยู่บริเวณลุ่มแม่น้ำเหลือง ลงมายัง หางโจว ที่อยู่บริเวณลุ่มแม่น้ำแยงซีเกียง เพื่อความปลอดภัยจากการกรุกรานของชนเผ่าจิน และได้ตั้งราชวงศ์ซ่งใต้ (ค.ศ. 1127-1279) ขึ้น การย้ายเมืองหลวงดังกล่าวได้ผลักดันให้ชื่อของ 'หางโจว' ติดอยู่ในทำเนียบ 1 ใน 7 เมืองหลวงเก่าของจีน ร่วมกับอันหยาง ซีอาน ลั่วหยาง ไคเฟิง หนานจิง และปักกิ่ง
และยังถูกกล่าวไว้ในบทกวีหลายบทที่แต่งขึ้นสมัยราชวงศ์พระร่วง (ค.ศ. 618-907) โดยได้รับแรงบัลดาลใจจากความงามอันหลากสีสันของเมืองหางโจว แต่จากเหตุการณ์ "กบฏไท่ผิง" (ช่วงครึ่งหลังของศตวรรษที่ 19) ทำให้ เมืองที่สวยงามนี้ถูกทำลายแทบจะไม่เหลือร่องรอยของเมืองที่เคยมีนามก้องโลกให้หลงเหลืออยู่เลย
แม้ว่าในเวลาต่อมา ชนเผ่ามองโกลจะเข้ามาปกครองแผ่นดินจีนในนามของราชวงศ์หยวน (ค.ศ. 1206-1368) โดยยึดเอาต้าตู (ปักกิ่ง) ที่อยู่ทางภาคเหนือเป็นเมืองหลวง เป็นศูนย์กลางทางการเมือง-การปกครอง แต่ด้วยความอุดมสมบูรณ์ของทางใต้หางโจวก็ยังคงความเป็นศูนย์กลางทางเศรษฐกิจอยู่
ไม่น่าสงสัยเลยว่า Kinsai (เป็นชื่อที่ มาร์โค โปโล ใช้เรียกหางโจว) เป็นเมืองที่ยอดเยี่ยมและงดงามที่สุดในโลก เมือง (หางโจว) มีความเส้นรอบวงประมาณ 100 ไมล์ และเกือบทุกส่วนของเมืองสามารถไปถึงได้ด้วยทางบก หรือ คลอง" กล่าวกันว่า มีสะพานอยู่ 12,000 แห่ง โดยสะพานที่ทอดผ่านลำคลองสายสำคัญนั้นจะถูกสร้างไว้สูงตระหง่าน และออกแบบอย่างดีให้เรือลำใหญ่ที่ปลดเสาเรือลงแล้ว สามารถลอดผ่านได้ ขณะที่ด้านบนสะพานก็มีเกวียนและม้าสัญจรผ่านไปมา
ภูมิศาสตร์
หางโจวตั้งอยู่ทางตอนเหนือของมณฑลเจ้อเจียง ทางตะวันออกของจีน บนที่ราบน้ำท่วมถึงริมฝั่งแม่น้ำแยงซี พื้นที่ส่วนใหญ่ถูกล้อมรอบด้วยเทือกเขา มีทะเลสาบซีหู เป็นสัญลักษณ์ของเมืองตั้งอยู่ใจกลางเมือง ในสมัยราชวงศ์ฉิน หางโจวถือเป็นศูนย์กลางการค้า มีการขุดคลองเชื่อมระหว่างปักกิ่งและหางโจวสำเร็จ ต่อมาได้เป็นเมืองหลวงในสมัยราชวงศ์ซ่ง ปี ค.ศ. 1230 มาร์โค โปโล ได้เดินทางมาถึงเมืองหางโจว และได้ขนานนามเมืองนี้ว่าเป็นเมืองที่งดงามที่สุดในโลก สมัยราชวงศ์หมิงหางโจวยังคงเป็นศูนย์กลางการค้ามีการติดต่อกับต่างชาติ โดยมีผ้าไหมเป็นสินค้าหลัก จนกระทั่งเกิดเหตุการณ์กบฏไท่ผิงในช่วง ค.ศ. 1860-1862 ทำให้ความสวยงามลดลงไป ปัจจุบันหางโจวเป็นเมืองอุตสาหกรรมสมัยใหม่ มีใบชาและผ้าไหมเป็นสินค้าส่งออกหลักที่มีชื่อเสียงโด่งดังไปทั่วโลก
นอกจากนั้นหางโจวยังมีทะเลสาบใหญ่อันสวยงาม และเป็นสัญลักษณ์ของเมืองชื่อว่า ทะเลสาบซีหู (West Lake) ดังบทกวีอันมีชื่อเสียงของจีนที่ว่า "หากฟากฟ้ามีสรวงสวรรค์ บนผืนปฐพีก็มี ซู หัง (ซู คือ ซูโจว หัง คือ หางโจว) ซึ่งนักท่องเที่ยวที่มาเยือนหางโจวในแต่ละปี มักไม่พลาดที่จะไปเยือนทะเสาบแห่งนี้ ตั้งอยู่ห่างจากนครเซี่ยงไฮ้ไปทางตะวันตกเฉียงใต้ 180 กิโลเมตร เมื่อสิ้นปี พ.ศ. 2546 จำนวนประชากรที่บันทึกได้อยู่ 6.4 ล้านคน โดยที่ในเขตเมืองมีผู้อยู่อาศัยประมาณ 3.9 ล้านคน เมืองหางโจวเป็นเมืองที่ขึ้นชื่อว่ามีธรรมชาติงดงามราวกับจิตรกรฝีมือดีบรรจงวิจิตรขึ้น ตัวอาคารบ้านเรือน ไม่สูงมากนัก ตึกใหญ่จะสูงแค่ 7-8 ชั้น เนื่องจากเกรงว่าจะไปบดบังทิวทัศน์ที่สวยงามโดยรอบ หางโจวเป็นเมืองเก่าแก่โบราณติด 1 ใน 7 ของจีน ที่ประกอบไปด้วย ซีอาน ลั่วหยาง เจ้อโจว ปักกิ่ง นานกิง หางโจว เสฉวน
ในเมืองหางโจวมีทะเลซีหู (Xihu) เป็นแหล่งท่องเที่ยว ที่นักท่องเที่ยว ให้ความสนใจมากที่สุด โดยทะเลสาบซีหู เป็นสถานที่พักผ่อนหย่อนใจ ของชาวเมืองทั่วไปรวมไปถึง นักท่องเที่ยวที่มักจะไม่พลาดโปรกแกรมล่องเรือชมทะเลสาบ โดยเรือที่พานักท่องเที่ยว ล่องทะเลสาบนั้นถูกตกแต่งอย่างสวยงาม ราวกับย้อนอดีตไปสมัยที่ยังใช้กำลังภายในกันอยู่ เข้ากับบรรยากาศโดยรอบ แตกต่างกับภายในตัวเมืองหางโจว ซึ่งมีความทันสมัยไม่น้อย เพราะมีทั้งสนามบินนานาชาติ ทางด่วน ห้างสรรพสินค้า แหล่งชอปปิ้ง อีกทั้งยังเป็นที่ตั้งของมหาวิทยาลัยเจ้อเจียงที่โด่งดังของประเทศจีน อีกด้วย
ภูมิอากาศ
มีภูมิอากาศที่ดี อากาศจะเย็นสบายและฝนตกบ่อย ช่วงอุณหภูมิที่ดีที่สุด คือ ราวเดือนเมษายนจนถึง เดือนพฤษภาคม เนื่องจากเป็นช่วงฤดูใบไม้ผลิในช่วงกันยายนถึงเดือนพฤศจิกายน ซึ่งเป็นช่วงฤดูใบไม้ร่วง
เขตการปกครอง
หางโจวประกอบด้วย 10 เขต (เป็นเขตในเมือง 4 เขต และเขตชานเมือง 6 เขต), 1 นครระดับอำเภอ, และ 2 อำเภอ
นามานุกรม
นามานุกรม (directory) คือ รายชื่อของบุคคล องค์การสถาบัน โดยมีการจัดเรียงอย่างเป็นระบบ โดยทั่วไปจะเรียงตามลำดับตัวอักษรหรือตามลำดับหมวดหมู่ โดยให้ข้อเท็จจริงเกี่ยวกับสถานที่อยู่ หน่วยงานที่เกี่ยวข้อง และอื่นๆ ในภาษาไทยใช้คำว่า นามานุกรม หรือ ทำเนียบนาม
วอลเลย์บอลชายเอวีซีคัพ 2022
วอลเลย์บอลชายเอวีซีคัพ 2022 (2022 AVC Cup for Men) เป็นการแข่งขันครั้งที่ 7 ของวอลเลย์บอลชายเอวีซีคัพ จัดขึ้นโดยสมาพันธ์วอลเลย์บอลเอเชีย (เอวีซี) ร่วมกับสมาคมกีฬาวอลเลย์บอลแห่งประเทศไทย (ทีวีเอ) ซึ่งมีกำหนดจัดขึ้นที่ศูนย์กีฬาเทศบาลนครนครปฐม จังหวัดนครปฐม ประเทศไทย ระหว่างวันที่ 7 ถึง 14 สิงหาคม ค.ศ. 2022
การเลือกประเทศเจ้าภาพ
เมื่อวันที่ 2 ธันวาคม ค.ศ. 2021 สมาพันธ์วอลเลย์บอลเอเชีย (เอวีซี) ประกาศว่าการแข่งขันจะจัดขึ้นที่ประเทศไต้หวัน อย่างไรก็ตาม เนื่องด้วยมาตรการควบคุมโรคโควิด-19 ที่เข้มงวด ทำให้ไม่สามารถจัดการแข่งขันได้ การแข่งขันจึงได้จัดขึ้นที่จังหวัดนครปฐม ประเทศไทยแทน
การคัดเลือก
ในครั้งนี้ได้กำหนดให้มีทีมเข้าร่วมการแข่งขันทั้งหมด 12 ทีมสมาชิกของสมาพันธ์วอลเลย์บอลเอเชีย โดยทีมชาติไทยได้สิทธิ์เข้าร่วมอัตโนมัติในฐานะเจ้าภาพ และอีก 11 ทีมได้สิทธิ์เข้าร่วมในฐานะทีมที่ดีที่สุดในวอลเลย์บอลชายชิงแชมป์เอเชีย 2021และไวล์การ์ดจากโซน 5 โซน โดยสมาชิกเอวีซี 11 ทีมมาจาก 5 โซนสมาคม ได้แก่ เอเชียกลาง (3 ทีม), เอเชียตะวันออก (5 ทีม), โอเชียเนีย (1 ทีม), เอเชียตะวันออกเฉียงใต้ (1 ทีม) และเอเชียตะวันตก (1 ทีม)
การแบ่งกลุ่ม
การแบ่งกลุ่มได้รับการประกาศเมื่อวันที่ 17 มีนาคม ค.ศ. 2022
เอกซ์ปาซี
เอกซ์ปาซี (Expasy) เป็นทรัพยากรชีวสารสนเทศออนไลน์ที่ดำเนินการโดยสถาบันชีวสารสนเทศแห่งสวิสเซอร์แลนด์ (Swiss Institute of Bioinformatics, SIB) เป็นเว็บท่าซึ่งให้การเข้าถึงฐานข้อมูลและเครื่องมือซอฟต์แวร์ที่ผสานรวมและดำเนินการขยายเพิ่มกว่า 160 รายการ ซึ่งสนับสนุนงานในสาขาวิทยาศาสตร์ชีวภาพและการทดลองทางคลินิก ตั้งแต่จีโนมิกส์ โปรตีโอมิกส์ และชีววิทยาโครงสร้าง การวิวัฒนาการและวิวัฒนาการชาติพันธุ์ ชีววิทยาระบบ และเคมีทางการแพทย์ ทรัพยากรแต่ละรายการ (ฐานข้อมูล เครื่องมือซอฟต์แวร์บนเว็บ และซอฟต์แวร์ที่ดาวน์โหลดได้) ได้รับการติดตั้งเครื่องคอมพิวเตอร์แม่ข่ายในลักษณะกระจายศูนย์โดยกลุ่มต่าง ๆ ของสถาบัน SIB และสถาบันพันธมิตร
เครื่องมือค้นหา
เอกซ์ปาซีให้การสืบค้นข้อมูลในลักษณะ:
เอกซ์ปาซีให้ข้อมูลที่เป็นปัจจุบันจากรุ่นเผยแพร่ล่าสุดของทรัพยากรแต่ละรายการ
คำศัพท์ที่ใช้ในเอกซ์ปาซี อ้างอิงจากฐานข้อมูลภววิทยาของการวิเคราะห์ข้อมูลทางวิทยาศาสตร์ชีวภาพและการจัดการข้อมูล ของโครงการ EDAM
ประวัติ
เอกซ์ปาซีถูกสร้างขึ้นในปี พ.ศ. 2536 แต่เดิมมีชื่อว่า ExPASy (Expert Protein Analysis System) และทำหน้าที่เป็นเครื่องแม่ข่ายของงานด้านโปรตีโอมิกส์ ในการวิเคราะห์ลำดับและโครงสร้างของโปรตีน และเจลอิเล็กโตรโฟรีซิสแบบสองมิติ (2-D Page electrophoresis) นอกจากนั้นเอกซ์ปาซี ยังเป็นแม่ข่ายของฐานความรู้ลำดับโปรตีน UniProtKB/Swiss-Prot และส่วนเสริม UniProtKB/TrEMBL ที่ให้คำอธิบายประกอบออนไลน์ ซึ่งต่อมาทั้งสองส่วนได้ถูกรวมเป็นเว็บไซต์ UniProt
เอกซ์ปาซีถือเป็นเว็บไซต์แรกของสาขาวิทยาศาสตร์ชีวภาพซึ่งเริ่มเผยแพร่เมื่อเดือนสิงหาคม พ.ศ. 2536 และเป็นหนึ่งใน 150 เว็บไซต์แรกของโลก โดยเอกซ์ปาซีได้ให้บริการสืบค้นแล้วกว่า 1 พันล้านครั้ง ณ วันที่ 5 เมษายน พ.ศ. 2550
ในเดือนมิถุนายน พ.ศ. 2554 ได้เปลี่ยนชื่อเป็น ExPASy: SIB Bioinformatics Resources Portal โดยทำหน้าที่เป็นรวบรวมรายชื่อทรัพยากรชีวสารสนเทศที่พัฒนาโดย SIB Groups รุ่นพัฒนาปัจจุบันเปิดตัวในเดือนตุลาคม พ.ศ. 2563
พระฝาง
พระฝาง อาจหมายถึง
แทรนซ์
แทรนซ์ (Trance) เป็นแนวเพลงอีเลกโทรนิกแด๊นซ์ ที่พัฒนาในทศวรรษ 1990 มีจังหวะอยู่ราว 128 และ 160 บีพีเอ็ม เมโลดี้ใช้เครื่องสังเคราะห์เสียงที่รวมรูปแบบต่าง ๆ ของดนตรีอีเลกโทรนิก อย่างเช่น ดนตรีแอมเบียนต์ เทคโน และดนตรีเฮาส์ ยังมีการอธิบายว่าแทรนซ์ มีเมโลดี้คลาสสิกบนจังหวะจังเกิล
คำว่า แทรนซ์ (Trance) ไม่แน่ชัดเรื่องที่มา แต่มีบางกระแสบอกว่ามาจากชื่ออัลบั้มของ Klaus Schulze ที่ชื่อ Trancefer (1981) หรือศิลปินแทรนซ์ยุคแรกอย่าง Dance 2 Trance
เพลงแนวแทรนซ์มักเล่นในไนต์คลับ สถานที่ท่องเที่ยวพักผ่อน ในเมือง และแทรนซ์ยังถูกจัดเป็นหนึ่งในดนตรีคลับ
ยศทหารฝรั่งเศส
ตารางข้างล่างต่อไปนี้คือข้อมูลเกี่ยวกับยศทหารของกองทัพฝรั่งเศส.
เพลงชาติสาธารณรัฐสังคมนิยมโซเวียตเติร์กเมน
เพลงชาติสาธารณรัฐสังคมนิยมโซเวียตเติร์กเมน (Гимн Туркменской ССР) เป็นเพลงชาติของเติร์กเมนิสถานสมัยอยู่ภายใต้การปกครองของสหภาพโซเวียต.
ประวัติ
เพลงชาติสาธารณรัฐสังคมนิยมโซเวียตเติร์กเมน ประกาศใช้ในปี ค.ศ. 1946 จนถึงปี ค.ศ. 1997. เรียบเรียงทำนองโดย เวลี มูคาตอฟ (Veli Mukhato) ซึ่งเป็นผู้เรียบเรียงทำนองเพลงชาติเติร์กเมนิสถาน; และ ประพันธ์เนื้อร้องโดย อัมมาน เคคิลอฟ (Aman Kekilov) ในวันที่ 12 เมษายน ค.ศ. 1978, ได้มีการเปลี่ยนแปลงเนื้อร้องในบทที่ 2 เพื่อลบล้างอิทธิพลของโจเซฟ สตาลินที่ปรากฏอยู่ในเพลง เนื้อร้องที่ปรากฏในบทความนี้เป็นฉบับที่มีการแก้ไขในปีนั้น ส่วนฉบับภาษารัสเซียเป็นเนื้อร้องฉบับก่อนปี ค.ศ. 1977. ในปี ค.ศ. 1997, จึงได้มีการประกาศใช้เพลงชาติฉบับใหม่ที่ใช้อยู่ในปัจจุบัน.
สี่ล้อซิ่ง ชิงบัลลังก์แชมป์
สี่ล้อซิ่ง ชิงบัลลังก์แชมป์ (Cars 3) เป็นภาพยนตร์คอมพิวเตอร์แอนิเมชันสามมิติแนวตลกอเมริกันในปี ค.ศ. 2017 ผลิตโดยพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์พิกเชอส์ เป็นภาพยนตร์เรื่องที่สามในแฟรนไชส์ คาร์ส และเป็นภาคต่อของภาพยนตร์เรื่อง สายลับสี่ล้อ ซิ่งสนั่นโลก (2011) กำกับโดย ไบรอัน ฟี ซึ่งเป็นงานกำกับเรื่องแรกของเขา นำแสดงโดย โอเวน วิลสัน, บอนนี ฮันต์, แลร์รีเดอะเคเบิลกาย, โทนี ชาลู, กวีโด ควาโรนี, จอห์น แรตเซนเบอร์เกอร์, ชีค มาริน, ไมเคิล วอลลิส, พอล ดูลีย์, เจนิเฟอร์ ลูวิส และแคทารีน เฮลมอนด์ เป็นนักแสดงหลักคนเดิมจากทั้งสองภาค ร่วมด้วย คริสเตลา อะลอนโซ, คริส คูเปอร์, อาร์มี แฮมเมอร์, นาธาน ฟิลเลียน, เคอร์รี วอชิงตัน และลีอา เดลาเรีย เป็นนักแสดงคนใหม่ ในภาพยนตร์ ไลต์นิง แม็กควีนได้หวนกลับมาแสดงให้นักแข่งรุ่นใหม่เห็นว่า เขายังคงเป็นรถแข่งที่ดีที่สุดในโลก
ภาพยนตร์เข้าฉายเมื่อวันที่ 16 มิถุนายน ค.ศ. 2017 มีรายได้ 378 ล้านดอลลาร์สหรัฐทั่วโลก และได้รับคำวิจารณ์ในแง่บวก โดยนักวิจารณ์หลายคนกล่าวว่า เป็นภาพยนตร์ที่ดีที่สุดมากกว่าทุกภาคที่เคยทำมา
วัดวังหว้า (จังหวัดระยอง)
วัดวังหว้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังหว้า อำเภอแกลง จังหวัดระยอง
วัดวังหว้าตั้งวัดเมื่อ พ.ศ. 2426 ได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2513
อาคารเสนาสนะที่สำคัญ ได้แก่ อุโบสถเป็นที่ประดิษฐานพระประธานปางสมาธินามว่า พระพุทธมณี ศรีอริยนเมตไตรย เจดีย์เป็นที่ประดิษฐานพระพุทธรูป และภาพเขียนประวัติของหลวงปู่คร่ำ ศาลาการเปรียญซึ่งเป็นที่ตั้งศพของหลวงปู่คร่ำ และหอหุ่นขี้ผึ้งเป็นที่ประดิษฐานพระพุทธรูป หุ่นขี้ผึ้ง
วัดมีเกจิอาจารย์ที่ได้รับความเคารพและเป็นที่ศรัทธาของชาวระยองและประชาชนทั่วประเทศ คือ หลวงปู่คร่ำ ยโสธโร ท่านเชี่ยวชาญวิทยาคม ได้รับนิมนต์ไปปลุกเสกวัตถุมงคลทั่วทุกภาคของประเทศ มีชื่อเสียงโด่งดังในเรื่องวัตถุมงคล อย่างพระเครื่อง ผ้ายันต์พัดโบก น้ำมันนเรศวรออกศึก วัตถุมงคลต่าง ๆ รวมถึงพระผงพิมพ์สมเด็จ ฉลองอายุ 99 ปี
พระเจ้าบรมวงศ์เธอ พระองค์เจ้าศรีนาคสวาดิ
พระเจ้าบรมวงศ์เธอ พระองค์เจ้าศรีนาคสวาดิ (14 กรกฎาคม พ.ศ. 2398 – 7 สิงหาคม พ.ศ. 2456) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง ในรัชกาลที่ 4
พระประวัติ
พระเจ้าบรมวงศ์เธอ พระองค์เจ้าศรีนาคสวาดิ เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง ในรัชกาลที่ 4 เมื่อวันเสาร์ เดือน 8 ขึ้น 1 ค่ำ ปีเถาะ สัปตศก จุลศักราช 1217 ตรงกับวันที่ 14 กรกฎาคม พ.ศ. 2398 มีพระโสทรภราดาและพระโสทรภคินี 9 พระองค์ ได้แก่ พระเจ้าบรมวงศ์เธอ กรมหลวงสมรรัตนศิริเชฐ, พระเจ้าบรมวงศ์เธอ พระองค์เจ้าเสวตรวรลาภ, พระเจ้าบรมวงศ์เธอ กรมหมื่นราชศักดิ์สโมสร, พระเจ้าบรมวงศ์เธอ พระองค์เจ้ากนกวรรณเลขา, พระเจ้าบรมวงศ์เธอ พระองค์เจ้าหญิง, พระเจ้าบรมวงศ์เธอ กรมหมื่นพงษาดิศรมหิป, พระเจ้าบรมวงศ์เธอ พระองค์เจ้าแขไขดวง, พระเจ้าบรมวงศ์เธอ พระองค์เจ้าจรูญฤทธิเดช และพระเจ้าบรมวงศ์เธอ พระองค์เจ้าพวงสร้อยสอางค์
พระองค์เจ้าศรีนาคสวาดิมีศักดิ์เป็นพระญาติของสมเด็จพระเจ้าบรมวงศ์เธอ เจ้าฟ้ากุณฑลทิพยวดี โดยขรัวตาของพระองค์เจ้าศรีนาคสวาดิ คือ พระยาอัพภันตริกามาตย์ (ดิศ โรจนดิศ) เป็นหลานปู่ของจำปา ณ เวียงจันทน์ ซึ่งเป็นญาติของเจ้าจอมมารดาทองสุก ในรัชกาลที่ 1 พระราชธิดาพระเจ้าไชยเชษฐาธิราชที่ 4 เจ้าผู้ครองอาณาจักรล้านช้างเวียงจันทน์
พระองค์เจ้าศรีนาคสวาดิ เมื่อแรกทรงพระเยาว์ พระเจ้าบรมวงศ์เธอ พระองค์เจ้าพลับ (ในรัชกาลที่ 1) ทรงพระเมตตารับไปทรงเลี้ยงดู กระทั่งพระเจ้าบรมวงศ์เธอพระองค์เจ้าพลับสิ้นพระชนม์ พระองค์เจ้าศรีนาคสวาดิทรงได้รับมรดก และสืบทอดงานของพระเจ้าบรมวงศ์เธอ พระองค์เจ้าพลับสืบมานั่นคือ การร้อยตาข่ายดอกไม้สดประดับฐานพระพุทธยอดฟ้าจุฬาโลกมหาราช ในวัดพระศรีรัตนศาสดารามในเวลาพระราชพิธี และร้อยมาลัยประดับพระโกศพระบรมอัฐิรัชกาลที่ 1 มาตลอดพระชนม์ชีพ
พระองค์เจ้าศรีนาคสวาดิ ทรงได้รับการศึกษาอักขรสมัยตามแบบอย่างพระราชกุมารีในราชสำนักเป็นเบื้องต้น แต่ทรงมีความรู้เชี่ยวชาญในด้านนาฏศาสตร์ และโหราศาสตร์อีกส่วนหนึ่งด้วย
ในรัชกาลที่ 5 พระองค์เจ้าศรีนาคสวาดิ เป็นพระเจ้าน้องนางเธอพระองค์หนึ่งซึ่งสนิทชิดชอบกับพระบาทสมเด็จพระจุลจอมเกล้าเจ้าอยู่หัว ทรงได้รับพระมหากรุณาพระราชทานเครื่องราชอิสริยาภรณ์ ทุติยจุลจอมเกล้าวิเศษ ฝ่ายใน เหรียญรัตนาภรณ์ รัชกาลที่ 4 ชั้นที่ 2 เหรียญรัตนาภรณ์ รัชกาลที่ 5 ชั้น 2 และเมื่อถึงรัชกาลที่ 6 พระบาทสมเด็จพระมงกุฎเกล้าเจ้าอยู่หัว ได้ทรงพระกรุณาพระราชทานเหรียญรัตนาภรณ์ รัชกาลที่ 6 ชั้นที่ 3 เป็นพระเกียรติยศ ด้วยเป็นเจ้านายฝ่ายในพระองค์หนึ่งซึ่งสนิทสนมกับพระราชโอรสธิดาในรัชกาลที่ 5 ทุกพระองค์
พระเจ้าบรมวงศ์เธอ พระองค์เจ้าศรีนาคสวาดิ สิ้นพระชนม์เมื่อวันพฤหัสบดี เดือน 9 ขึ้น 6 ค่ำ ปีฉลู เบญจศก จุลศักราช 1275 ตรงกับวันที่ 7 สิงหาคม พ.ศ. 2456 พระชันษา 58 ปี มีพระราชพิธีพระราชทานเพลิงพระศพเมื่อวันที่ 26 พฤษภาคม พ.ศ. 2457 ณ พระเมรุ วัดราชาธิวาสราชวรวิหาร
โกรสมึนส์เทอร์
โกรสมึนส์เทอร์ (Grossmünster) เป็นโบสถ์สถาปัตยกรรมโรมาเนสก์นิกายโปรเตสแตนต์ในนครซือริช ประเทศสวิตเซอร์แลนด์ ถือเป็นหนึ่งในสี่โบสถ์หลักของซือรืช ตามตำนานแล้ว โบสถ์แห่งนี้ถูกสร้างขึ้นโดยกษัตริย์ชาร์เลอมาญ หลังจากที่ม้าของพระองค์คุกเข่าหน้าหลุมศพของนักบุญเฟลิกซ์และเรกูลา นักบุญผู้คุ้มครองแห่งซือริช อย่างไรก็ตาม โบสถ์ที่เห็นในปัจจุบันเป็นโบสถ์ที่สร้างขึ้นใหม่ในศตวรรษที่ 12 และแล้วเสร็จในค.ศ. 1220 ต่อมาในปี 1492 ก็ได้มีการสร้างหอสูงสองยอดขึ้นด้วยไม้ แต่ก็ถูกเพลิงไหม้ไปในปี 1763 หอสูงที่เห็นในปัจจุบันสร้างเสร็จในปี 1787
ฟูมิโกะ โอริกาซะ
ฟูมิโกะ โอริกาซะ เป็นนักแสดง นักพากย์ นักร้องชาวญี่ปุ่น เธอเป็นที่รู้จักจากการพากย์คุจิกิ ลูเคีย ในเทพมรณะ
อนุสรณ์สถานทางประวัติศาสตร์แห่งฝรั่งเศส
อนุสรณ์สถานทางประวัติศาสตร์แห่งฝรั่งเศส หรือ มอนูว์ม็องอิสตอริก (Monument historique) คือกระบวนการของรัฐในประเทศฝรั่งเศสในการจัดเครือข่ายสิ่งที่ควรได้รับการพิทักษ์ในฐานะที่เป็นมรดกทางประวัติศาสตร์และวัฒนธรรม ที่รวมทั้งสิ่งก่อสร้าง, ส่วนใดส่วนหนึ่งของสิ่งก่อสร้าง, กลุ่มสิ่งก่อสร้าง, หรืออาจจะเป็นประชาคมทั้งประชาคม, สวน, สะพาน หรือ โครงสร้างอื่น ๆ เพราะความสำคัญทางประวัติศาสตร์ และ สถาปัตยกรรม สิ่งที่ได้รับฐานะเป็น “อนุสรณ์สถานทางประวัติศาสตร์" อาจจะเป็นได้ทั้งสิ่งที่เป็นของรัฐหรือเอกชนก็ได้
ตัวอย่างของสิ่งก่อสร้างที่มีฐานะเป็น “อนุสรณ์สถานทางประวัติศาสตร์" ก็รวมทั้งหอไอเฟล, พิพิธภัณฑ์ลูฟวร์ และ โรงอุปรากรปาแลการ์นีเย และแอบบี หรือ คริสต์ศาสนสถาน ที่รวมทั้งมหาวิหารเช่นมหาวิหารโนเทรอดามแห่งปารีส หรือพระราชวัง, วัง หรือ คฤหาสน์ เช่น ปราสาทและวังแห่งลุ่มแม่น้ำลัวร์ หลายแห่ง
การระบุความสำคัญของสิ่งก่อสร้างมีรากฐานมาจากการปฏิวัติฝรั่งเศสเมื่อรัฐบาลแต่งตั้งให้อเล็กซองเดรอ เลอนัวร์มีความรับผิดชอบในการระบุและพิทักษ์โครงสร้างที่มีความสำคัญ การจัดแบ่งประเภทจัดทำขึ้นเป็นครั้งแรกในคริสต์ศตวรรษที่ 19 โดยนักเขียนพรอสแพร์ เมอริมี ผู้เป็นผู้ตรวจการทั่วไปของอนุสรณ์สถานทางประวัติศาสตร์ ในปี ค.ศ. 1851 เมอริมีก็ริเริ่มโครงการบันทึกสิ่งสำคัญทางประวัติศาสตร์ของฝรั่งเศส (Missions Héliographiques) เพื่อทำการบันทึกสิ่งก่อสร้างที่เป็นสถาปัตยกรรมยุคกลางของฝรั่งเศส
มุขนายกประจำมุขมณฑล
มุขนายกประจำมุขมณฑล (diocesan bishop) ในประเทศไทยกรมการศาสนาให้เรียกว่ามุขนายกมิสซัง ชาวคาทอลิกในประเทศไทยเรียกว่าพระสังฆราชประจำสังฆมณฑล คือมุขนายกที่พระสันตะปาปาทรงแต่งตั้งให้เป็นประมุขปกครองมุขมณฑลหนึ่ง
ประเภท
มุขนายกประจำมุขมณฑล แบ่งได้เป็น 2 ประเภท คือ
ตำแหน่งที่เทียบเท่า
ในบางเขตปกครองในนิกายโรมันคาทอลิก ยังเป็นเขตปกครองขนาดเล็กหรือเพิ่งเริ่มตั้งคริสตจักร จึงยังไมมีมุขนายกประจำมุขมณฑล แต่พระสันตะปาปาก็ตั้งตำแหน่งอื่นมาทำหน้าที่ปกครองแทน ในประมวลกฎหมายพระศาสนจักรกำหนดให้ตำแหน่งเหล่านี้มีอำนาจเท่ามุขนายกประจำมุขมณฑลได้ในบางกรณี ตำแหน่งเหล่านี้ได้แก่
ประเทศคอสตาริกาในโอลิมปิกฤดูร้อน 2012
ประเทศคอสตาริกา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012 นับเป็นการปรากฏตัวครั้งที่ 14 ของประเทศในกีฬาโอลิมปิก โดยขาดการเข้าร่วม 4 ครั้งนับจากการเปิดตัวของประเทศในปี ค.ศ. 1936
รฺหวั่น จิงเทียน
รฺหวั่น จิงเทียน หรือ อีธาน รฺหวั่น ( Ethan Juan) เป็นนักแสดงที่มีชื่อเสียงจากเรื่อง ชะตารักกำหนดเลิฟ ในบทจี้ฉุนชี นักธุรกิจไฟแรงที่ตกหลุมรักสาวโพสต์อิสต์ เกิดเมื่อวันที่ 8 พฤศจิกายน พ.ศ. 2525 ที่นครไถจง ไต้หวัน
ประวัติ
รฺหวั่น จิงเทียน(อีธาน) หรือ เสี่ยวเทียน เกิดเมื่อวันที่ 8 พฤศจิกายน ปี 1982 ภูมิลำเนาไถจง ก่อนเข้าสู่วงการบันเทิง ข่าวว่าเป็นนักกีฬาว่ายน้ำ ครั้งหนึ่งมีโอกาสมาเที่ยวที่ไต้หวันกับกลุ่มเพื่อน บังเอิญแมวมองเห็นเข้า ถูกชักชวนไปเล่นเอ็มวี “อ้าวกั้ว” ของนักร้องหญิงไต้ เพ่ยหนี จากนั้นก็มีงานเข้าต่อเนื่อง ประเดิมกันที่งานนายแบบ และได้ชิมลางเป็นพระเอกเรื่องแรกของละคร “Green Forest” ในปี 2005 แต่ดังเป็นพลุแตกและได้รับคะแนนนิยมจากคอละครไต้หวันมากที่สุดก็เรื่อง “มิ่ง จง จู้ติ้ง หว่อ อ้ายหนี่” (Fate to love you) เสี่ยวเทียน เจิ้ง หยวนช่างและไมค์ เฮ่อ พระเอกสุดฮอตของไต้หวัน ทั้ง 3 คน เคยเรียนที่โรงเรียนมัธยมเดียวกัน เป็นเพื่อนสนิทที่เดินสู่วงการบันเทิงเหมือนกัน แต่ต่างตรงที่เสี่ยวเทียนแจ้งเกิดตามหลังทั้งสองหนุ่ม และสำหรับละคร ไป้ ช่วน นี่ว์ หวัง หรือ My Queen ก็เป็นผลงานล่าสุดของเสี่ยวเทียนที่เจ้าตัวเผยว่าทุ่มเทอย่างเต็มที่ และก็เป็นละครอีกเรื่องหนึ่งในไต้หวันที่ได้รับเรตติ้งสูง แม้ว่าละครจะฉายออกมาได้เพียง 3 ตอนเท่านั้น My Queen เป็นละครไอดอลบอกเล่าเรื่องราวของหญิงสาวอายุเข้าเลข 3 ที่ประสบความสำเร็จทุกอย่างยกเว้นเรื่องความรัก จนกระทั่งมาพบเข้ากับหนุ่มรุ่นน้อง(เสี่ยวเทียน) และก็ก่อเกิดเป็นความสัมพันธ์ที่ต้องบอกว่า หวานอมเปรี้ยว
ภาพยนตร์
• Detective Dee 3 : The Four Heavenly Kings (2018)
คัมทูเกตเตอร์
"คัมทูเกตเตอร์" (Come Together) เป็นเพลงของวงเดอะบีตเทิลส์ ประพันธ์โดยจอห์น เลนนอนเป็นส่วนใหญ่ และมีเครดิตผู้แต่งว่า เลนนอน-แม็กคาร์ตนีย์ เพลงนี้เป็นเพลงเปิดตัวในอัลบั้มของเดอะบีตเทิลส์ ในเดือนกันยายน ค.ศ. 1969 ที่ชื่อชุด Abbey Road หลังจากนั้น 1 เดือนจึงออกเป็นซิงเกิลหน้าเอคู่ กับเพลง "ซัมติง" เป็นซิงเกิลที่ 21 ในสหราชอาณาจักรและซิงเกิ้ลที่ 26 ในสหรัฐอเมริกา เพลงนี้ติดอันดับ 1 ในสหรัฐอเมริกา และสูงสุดอันดับ 4 ในสหราชอาณาจักร
ฟุตบอลเอเชียเยาวชนอายุไม่เกิน 19 ปี 2016 รอบคัดเลือก
การแข่งขัน ฟุตบอลเอเชียเยาวชนอายุไม่เกิน 19 ปี 2016 รอบคัดเลือก เป็นการตัดสินใจของทีมที่เข้าร่วมใน ฟุตบอลเอเชียเยาวชนอายุไม่เกิน 19 ปี 2016, การแข่งขัน ฟุตบอลเยาวชนที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติอายุไม่เกิน 19 ปีชายของแต่ละสมาชิกสมาคมของพวกเขา.
ทั้งหมด 16 ทีมจะมีสิทธิ์ที่จะเล่นในการแข่งขันรอบสุดท้าย, รวมไปถึง บาห์เรน ที่ผ่านเข้ารอบโดยอัตโนมัติในฐานะเจ้าภาพแต่ก็ยังจะต้องแข่งขันในรอบคัดเลือกด้วย.
ฟุตบอลเอเชียเยาวชนอายุไม่เกิน 19 ปี 2016 จะทำหน้าที่เป็นรอบคัดเลือกเอเอฟซีสำหรับ ฟุตบอลเยาวชนชิงแชมป์โลกรุ่นอายุไม่เกิน 20 ปี 2017 ในประเทศเกาหลีใต้, กับสี่ทีมที่ผ่านเข้ารอบ (ในขณะที่เกาหลีใต้ได้สิทธิ์อยู่แล้วโดยอัตโนมัติในฐานะเจ้าภาพ, ทีมอันดับที่ห้าก็ยังมีสิทธิ์ได้ถ้าเกาหลีใต้ติดอันดับหนึ่งในสี่).
การจับสลาก
การจับสลากสำหรับรอบคัดเลือกมีขึ้นเมื่อวันที่ 5 มิถุนายน พ.ศ. 2558 ที่บ้านเอเอฟซีใน กัวลาลัมเปอร์. ทั้งหมด 43 ที่มที่ผ่านเข้าสู่รอบคัดเลือกและถูกจับสลากอยู่ในสิบกลุ่ม.
พ่อหม้ายบรรดาศักดิ์
"พ่อหม้ายบรรดาศักดิ์" เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในเดือนเมษายน ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับที่ 10 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ในปี ค.ศ. 1892
ฟุตบอลเอเชียเยาวชนอายุไม่เกิน 19 ปี 2016 รอบคัดเลือก
กลุ่ม
แมตช์การแข่งขันจะลงเล่นระหว่างวันที่ 28 กันยายน – 6 ตุลาคม พ.ศ. 2558 สำหรับ กลุ่ม จี และ เอช (กลุ่มที่มีห้าทีม); 2–6 ตุลาคม พ.ศ. 2558 สำหรับกลุ่มอื่นๆ ทั้งหมด (กลุ่มที่มีสี่ทีม).
ทีมที่ผ่านเข้ารอบ
16 ทีมต่อไปนี้ที่ผ่านเข้ารอบสำหรับ รอบสุดท้าย.
มิกกีย์ รูร์ก
มิกกีย์ โร๊ค (Mickey Rourke) เกิดเมื่อวันที่ 16 กันยายน ค.ศ. 1952 เป็นนักแสดงชาวอเมริกัน มีผลงานโดยมากในภาพยนตร์แอ็กชัน, ดราม่า และทริลเลอร์
ในการทำงานของเขาช่วงแรก เขาเริ่มจากการเป็นนักมวย โดยเป็นนักมวยอาชีพในช่วงสั้น ๆ ในทศวรรษ 1990 เขาได้รับรางวัลลูกโลกทองคำและรางวัลบาฟต้า ในปี ค.ศ. 2009 และยังได้รับการเสนอชื่อเข้าชิงรางวัลแซกอวอร์ดและรางวัลออสการ์ จากผลงานการแสดงในภาพยนตร์เรื่อง The Wrestler
ในวันที่ 28 พฤศจิกายน ค.ศ. 2014 โร๊คได้สร้างความฮือฮา เมื่อกลับมาชกมวยอีกครั้งในวัย 62 ปี ที่รัสเซีย โดยเป็นฝ่ายเอาชนะน็อก เอลเลียต ซีมัวร์ คู่ชกวัย 29 ปี ไปได้ในยกที่ 2 แต่การชกครั้งนี้ถูกมองว่าเป็นการจัดฉาก ไม่ได้เป็นการแข่งขันจริง ต่อมาคู่ชกของรูร์กคนนี้ก็ถูกเปิดโปงว่า ไม่ใช่นักมวยตัวจริง แต่เป็นเพียงคนเร่ร่อนเท่านั้นเอง
แหล่งข้อมูลอื่น
1952
อำเภออาซาจายา
อำเภออาซาจายา (Asajaya District; 阿沙再也县) เป็นอำเภอหนึ่งในสามอำเภอของเขตซามาราฮัน รัฐซาราวัก ประเทศมาเลเซีย ประชากรโดยส่วนใหญ่เป็นชาวมลายู อีบัน และจีน มีศูนย์กลางการบริหารอยู่ที่เมืองอาซาจายา หรือที่รู้จักกันในชื่อ เปอกันอาซาจายา (Pekan Asajaya) มีพื้นที่ 302.81 ตารางกิโลเมตร ประชากรประมาณ 33,600 คน (พ.ศ. 2558) โดยส่วนใหญ่เป็นกลุ่มชาติพันธุ์มลายู
ประวัติ
อาซาจายา แต่ก่อนเป็นที่รู้จักกันในชื่อ โนโนะก์ (Nonok) เป็นตำบลเล็ก ๆ ที่ได้รับการก่อตั้งขึ้นเมื่อวันที่ 1 ตุลาคม ค.ศ. 1970 ซึ่งอยู่ภายใต้การบริหารของฝ่ายบริหารจัดการแห่งรัฐซาราวัก (Sarawak Administrative Officer; SAO) ซึ่งขณะนั้นมีเจ้าหน้าที่ประจำการในพื้นที่ 2 คน สองปีต่อมา ด้วยเหตุที่ได้มีการสร้างอาคารที่ทำการจากคอนกรีตที่คงทนถาวรกว่าเดิมขึ้น ทำให้มีสถานที่รองรับเจ้าหน้าที่ที่มาปฏิบัติการได้มากขึ้น โดยอาคารที่ทำการดังกล่าวนั้นยังคงถูกใช้งานมาจนถึงทุกวันนี้
แม่น้ำคัณฑกี
แม่น้ำคัณฑกี (गण्डकी नदी) หรือ แม่น้ำนารายณี (नारायणी) เป็นแม่น้ำในภูมิภาคเอเชียใต้ กำเนิดจากเทือกเขาหิมาลัย ไหลผ่านทิเบต ประเทศเนปาล และประเทศอินเดีย และเป็นแหล่งกำเนิดของหินศาลีครามที่ใช้ทำศิวลึงค์ตามขนบในศาสนาฮินดู และมีตำนานเกี่ยวข้องกับอสูรชลันธรและนางวฤนทา
อำเภออาซาจายา
ประวัติ
ในช่วงแรกเริ่มของการก่อตั้งนั้น ตำบลโนโนะก์จะขึ้นตรงต่อฝ่ายบริการของอำเภอกูชิง ในวันที่ 22 มีนาคม ค.ศ. 1984 ได้มีการเปลี่ยนชื่อมาเป็นตำบลอาซาจายา ต่อมาในปี ค.ศ. 1993 ตำบลซามาราฮัน ซึ่งอยู่ภายใต้การบริหารจัดการของอำเภอกูชิงเช่นเดียวกัน ได้รับการยกฐานะขึ้นเป็นอำเภอซามาราฮัน ทำให้ตำบลอาซาจายาได้รับการโอนย้ายไปขึ้นกับอำเภอซามาราฮัน จนได้รับการยกฐานะเป็นอำเภออาซาจายาในวันที่ 31 ธันวาคม ค.ศ. 1999
การศึกษา
ในอำเภออาซาจายามีโรงเรียนระดับประถมศึกษาอยู่ไม่มากนัก อาทิ โรงเรียนประถมศึกษาชุงหัวอาซาจายา (SJK Chung Hua Asajaya), โรงเรียนประถมศึกษาอาซาจายาอูลู (SK Asajaya Ulu), โรงเรียนประถมศึกษาชุงหัวเซอเมอรา (SJK Chung Hua Semera), โรงเรียนประถมศึกษาชุงหัวเจอมูกัน (SJK Chung Hua Jemukan) มีโรงเรียนระดับมัธยมศึกษา 3 แห่ง คือ โรงเรียนมัธยมศึกษาเปอซันเตร็น (SMK Pesantren) ซึ่งเปิดรับเฉพาะนักเรียนที่เป็นมุสลิมเท่านั้น, โรงเรียนมัธยมศึกษาอาซาจายา (SMK Asajaya) และโรงเรียนมัธยมศึกษาเซอเมอรา (SMK Semera). นักเรียนชั้นประธมศึกษาปีที่ 6 ที่ผ่านการสอบประเมินผลระดับชาติ (Ujian Permeriksaan Sekolah Rendah; UPSR) จะสามารถเลือกโรงเรียนระดับมัธยมศึกษาที่จะเข้าเรียนต่อได้ ส่วนนักเรียนที่สอบไม่ผ่านเกณฑ์ดังกล่าวต้องเข้าเรียนระดับชั้นมัธยมศึกษาที่โรงเรียนอาซาจายา (SMK Asajaya) ซึ่งเป็นโรงเรียนเดียวในพื้นที่ที่เปิดสอนหลักสูตรเพื่อเตรียมนักเรียนให้พร้อมสำหรับเริ่มเรียนในระดับมัธยมศึกษา (Transition class)
มาร์กาเร็ต ท็อดด์
มาร์กาเร็ต ท็อดด์ (Margaret Todd; ค.ศ. 1859 - ค.ศ. 1918) เป็นนักเขียนและแพทย์ชาวสก๊อต ซึ่งเสนอคำว่า ไอโซโทป ให้แก่เฟรเดอริก ซอดดี นักเคมี เมื่อปี ค.ศ. 1913
มาร์กาเร็ต ท็อดด์ เป็นครูโรงเรียนในกลาสโกว์ ต่อมาในปี ค.ศ. 1886 ท็อดด์ได้เป็นหนึ่งในนักศึกษากลุ่มแรกๆ ของโรงเรียนแพทย์สตรีเอดินเบอร์ก หลังจากได้ทราบข่าวว่าวิทยาลัยแพทย์และศัลยกรรมหลวงแห่งสก๊อตแลนด์เปิดให้ผู้หญิงสอบเข้าได้ ปี ค.ศ. 1894 ท็อดด์สำเร็จแพทย์ศาสตร์บัณฑิตจากบรัสเซลส์ และได้รับแต่งตั้งเป็นผู้ช่วยแพทย์ที่โรงพยาบาลเอดินเบอร์กเพื่อสตรีและเด็ก แต่เกษียณหลังจากทำงานไปได้ 5 ปี
ปี ค.ศ. 1913 ญาติห่างๆ ของเธอ คือ เฟรเดอริก ซอดดี ซึ่งเวลานั้นเป็นอาจารย์อยู่ที่มหาวิทยาลัยกลาสโกว์ ได้อธิบายผลงานวิจัยเกี่ยวกับสารกัมมันตรังสีให้เธอฟัง ซึ่งต่อมาผลงานของเขาชิ้นนี้ได้รับรางวัลโนเบลสาขาเคมีในปี ค.ศ. 1921 เขาแสดงให้เธอดูว่า ธาตุกัมมันตรังสีบางตัวจะมีมวลอะตอมมากกว่า 1 ค่า แม้ว่าจะมีคุณสมบัติทางเคมีเหมือนกันทุกประการก็ตาม ดังนั้นอะตอมที่มีมวลไม่เท่ากันนั้นก็จะอยู่ใน "ช่องเดียวกัน" ในตารางธาตุ ท็อดด์เสนอว่าอะตอมพวกนั้นน่าจะเรียกชื่อว่า "ไอโซโทป" ซึ่งเป็นคำภาษากรีกมีความหมายว่า "อยู่ที่เดียวกัน" ซอดดียอมรับและนำคำนี้ไปใช้ ซึ่งต่อมากลายเป็นคำศัพท์มาตรฐานในทางวิทยาศาสตร์
ท็อดด์เสียชีวิตเมื่ออายุเพียง 58 ปี แหล่งข้อมูลบางแห่งอ้างว่าเธอฆ่าตัวตาย แต่จากคำอุทิศของเธอในหนังสือพิมพ์ไทมส์ กล่าวเพียงว่าเธอเสียชีวิตที่สถานพยาบาลแห่งหนึ่งในลอนดอน
แหล่งข้อมูลอื่น
18501918
อำเภออาซาจายา
ประชากร
อำเภออาซาจายามีประชากรโดยคาดการณ์ประมาณ 33,600 คน โดยกลุ่มชาติพันธุ์หลักคือ ชาวมลายู จำนวนประชากรแบ่งตามกลุ่มชาติพันธุ์และตามเพศสภาพ ดังแสดงในตาราง
ภาษา
ภาษาที่ใช้ในอำเภออาซาจายาจะขึ้นกับกลุ่มชาติพันธุ์นั้น เช่น ภาษามาเลเซีย ภาษาจีน ภาษาอีบัน ภาษาฮักกา ภาษาจีนแต้จิ๋ว ภาษาจีนฮกเกี้ยน เป็นต้น
การปกครอง
อำเภออาซาจายา มีเขตการปกครองย่อยที่ขึ้นตรงกับอำเภออาซาจายา 1 แห่ง คือ ตำบลซาดงจายา (Sadong Jaya Sub-district) ซึ่งตั้งอยู่ทางทิศตะวันออกสุดของอำเภอ อำเภออาซาจายามีเมืองใหญ่สุดของอำเภออยู่ 2 เมือง คือ อาซาจายา (Pekan Asajaya) และซาดงจายา (Pekan Sadong Jaya) ส่วนที่เหลือเป็นชุมชนระดับหมู่บ้านจำนวน 54 หมู่บ้าน และหมู่บ้านขนาดเล็ก ๆ อีก 13 หมู่บ้าน หมู่บ้านหลัก ๆ ได้แก่ • หมู่บ้านอาซาจายาบากง (Asajaya Bakong)
• หมู่บ้านอาซาจายาลาอุต (Asajaya Laut)
• หมู่บ้านอาซาจายาอูลู (Asajaya Ulu)
• หมู่บ้านเปินดัม (Pendam)
• หมู่บ้านโมยัน (Kampung Moyan)
• หมู่บ้านเตอราซี (Kampung Terasi)
• หมู่บ้านเติมบีรัต (Kampung Tembirat)
• หมู่บ้านจาเย (Kampung Jaie)
อัมบูยัต
อัมบูยัต เป็นอาหารพื้นเมืองในเกาะบอร์เนียว ในรัฐซาราวักและบรูไน และถือเป็นอาหารประจำชาติของบรูไนด้วย โดยทำจากแป้งของปาล์มสาคูที่ขูดออกจากลำต้นมากวนให้สุกซึ่งจะเหนียวเหมือนแป้งเปียก ใช้จันดัสซึ่งคล้ายตะเกียบแต่ปลายข้างหนึ่งติดกัน จุ่มแล้วม้วนก้อนแป้งกินเป็นคำ ๆ โดยรับประทานคู่กับซอสเปรี้ยวที่เรียกว่าชาชะฮ์ทำจากผลบินไยหรือผลลำพู นอกจากนั้นยังกินกับซัมบัลเตอราซี หรือซัมบัลเติมโปยก (น้ำพริกทุเรียนดอง) และกับข้าวอื่น ๆ ได้แก่ ผัดใบมัน ผักบุ้งผัดกะปิ ปลาย่าง เนื้อย่าง เป็นต้น ในอดีตใช้เป็นอาหารเมื่อขาดแคลนข้าว
อัมบูยัตมีลักษณะใกล้เคียงกับปาเปดาที่นิยมรับประทานทางตะวันตกของอินโดนีเซีย
โซนิคแอดวานซ์
โซนิคแอดวานซ์ (Sonic Advance; ) เป็นเกมแอ็กชั่นแพลทฟอร์มของเครื่องเกมบอยแอดวานซ์ เป็นหนึ่งในเกมชุดโซนิคเดอะเฮดจ์ฮ็อก พัฒนาโดย Dimps จัดจำหน่ายโดยเซก้า (ประเทศญี่ปุ่น), THQ (สหรัฐอเมริกา), Infogrames (ยุโรปและออสเตรเลีย) วางจำหน่ายซ้ำบนเครื่อง Nokia N-Gage ในชื่อโซนิค N
เนื้อเรื่อง
เช่นเดียวกับเกมโซนิคอื่นๆ เนื้อเรื่องหลักๆของเกมนี้ยังคงเป็นความทะเยอทะยานของดร.เอ็กแมน ที่ต้องการจะสร้างดินแดนของตนเองโดยใช้คาออสเอเมอรัลด์ จึงเป็นหน้าที่ของโซนิคกับพวกพ้องที่จะหยุดยั้งแผนการนี้
ตัวละคร
ในโซนิคแอดวานซ์ มีตัวละครที่ผู้เล่นสามารถเลือกเล่นได้ 4 คน คือ โซนิค เดอะเฮดจ์ฮ็อก, ไมลส์ "เทลส์" พราวเวอร์, นัคเคิลส์ ดิอีคิดนา และ เอมี่ โรส (ซึ่งในภาคนี้ถือได้ว่าเอมี่ปรากฏตัวให้สามารถควบคุมได้ในรูปแบบสองมิติเป็นครั้งแรก) โดยตัวละครทั้ง 4 มีช่องเซฟเฉพาะตัวละครแต่ละตัว
ตัวละครทุกตัวยังคงความสามารถจากเกมโซนิคเดอะเฮดจ์ฮ็อก 3 และ โซนิคแอดเวนเจอร์ โซนิคสามารถพุ่งตัวกลางอากาศ, เทลส์สามารถบิน, นัคเคิลส์สามารถร่อนและไต่กำแพง, เอมี่มีค้อนเป็นอาวุธ (รวมทั้งเธอกระโดดไม่หมุนตัวเหมือนในภาคแอดเวนเจอร์ด้วย)
นอกจากนั้นผู้เล่นยังสามารถเล่นเป็นโซนิคและให้เทลส์ตามเขาเหมือนกับเกมโซนิค 2ได้โดยใส่สูตรโกง (เริ่มจากโซนิค ขึ้น-ขวา-ลง-ขวา-L-ขวา-R-ขวา-A)
รูปแบบการเล่น
โซนิคแอดวานซ์ ยังคงรูปแบบการเล่นเดิมๆเหมือนเกมโซนิคสองมิติทั่วไป ผู้เล่นจะต้องผ่านด่านทั้งหลักหมด 7 ด่าน โดยด่านจะถูกแบ่งออกเป็น 2 Act เหมือนเกมโซนิคก่อนหน้า Act แรกผู้เล่นจะต้องวิ่งผ่านป้าย ส่วน Act 2 ผู้เล่นต้องสู้กับบอสและกดแคปซูลเพื่อปล่อยสัตว์ออกมา
ในระหว่างเล่นเกมผู้เล่นสามารถรวบรวมคาออสเอเมอรัลด์โดยการค้นหาสปริงพิเศษ ซึ่งจะมีอยู่ในทุกด่าน ด่านละ 1 อัน (ยกเว้นไอซ์เมาน์เทนโซน ซึ่งมีสองอัน) เมื่อผู้เล่นกระโดดยไปบนสปริงนั้นผู้เล่นจะเข้าสู่ฉากโบนัส ซึ่งผู้เล่นจะต้องควบคุมตัวละครมองจากด้านบนในลักษณะร่วงลงมาข้างล่าง ต้องเก็บแหวน, เล่นกลเม็ดเพื่อรับแหวน เมื่อสามารรวบรวมแหวนตามที่กำหนดสองครั้งก็จะสามารถรับคาออสเอเมอรัลด์ ซึ่งคาออสเอเมอรัลด์นั้นจะใช้ร่วมกันทั้ง 4 ตัวละคร ซึ่งเมื่อผู้เล่นรวบรวมคาออสเอเมอรัลด์ครบบวกกับจบเกมด้วยทั้งสี่ตัวละคร ก็จะนำไปสู่ด้านสุดท้ายโดยผ่านด่านเอะมูนโซนโดยใช้โซนิคอีกครั้ง
สวนเชาขนาดย่อม (Tiny Chao Garden)
เหมือนกับโซนิคแอดวานซ์ 2และโซนิคพินบอลปาร์ตี้ ในโซนิคแอดวานซ์ได้บรรจุระบบสวนเชาเอาไว้ด้วย ซึ่งสวนเชาในโซนิคแอดวานซ์นี้ทำหน้าที่ส่งเชาระหว่างเกมโซนิคแอดเวนเจอร์และโซนิคแอดเวนเจอร์ 2 บนเกมคิวบ์ โดยสามารถส่งเชาไปให้เกมคิวบ์และส่งกลับให้มาเลี้ยงในเกมบอยแอดวานซ์ได้ อย่างไรก็ตามสวนเชาในเกมบอยแอดวานซ์มีข้อจำกัดค่อนข้างมาก เช่น เชาจะไม่มีอายุและสามารถเพิ่มค่าสถานะจากผลไม้ได้เท่านั้น (ซึ่งหาซื้อได้โดยการรวบรวมแหวน ซึ่งได้จากการเล่นเกมปกติเมื่อผ่านด่าน แหวนจะถูกรวมอยู่ในสวนเชา รวมทั้งการเล่นมินิเกมด้วย) อย่างไรก็ดีเป้าหมายสำคัญในระบบสวนเชานี้ มีไว้เพื่อให้ผู้เล่นที่เล่นภาคแอดเวนเจอร์ สามารถนำเชาของเขาพกพาออกมาเลี้ยงข้างนอกได้นั่นเอง ซึ่งหลังจากเลี้ยงแล้วพวกเขาก็สามารถนำพวกเชากลับไปใช้เล่นและแข่งขันในภาคแอดแวนเจอร์บนเกมคิวบ์
คะแนนวิจารณ์และความนิยม
โซนิคแอดวานซ์ถือว่าเป็นการกลับมาของโซนิคในรูปแบบสองมิติอีกครั้ง (หลังจากห่างหายนานถึง 7 ปี) ซึ่งในภาคนี้ถือได้ว่าเป็นเกมโซนิคเกมใหม่เกมแรกบนเครื่องเกมของนินเทนโด (ซึ่งก่อนหน้านี้คือโซนิคแอดเวนเจอร์เป็นการรีเมค) ซึ่งในอดีตนินเทนโดกับเซก้าเคยแข่งขันกันมาตลอด เกมนี้ได้รับคะแนนวิจารณ์ในด้านบวกและแฟนๆโซนิคก็ยอมรับในตัวเกม ถึงแม้บางคนจะบอกว่าตัวเกมช้าไปหน่อย อย่างไรก็ดีจากความสำเร็จทำให้ทางเซก้ายังคงผลิตเกมโซนิคให้กับเครื่องเกมบอยแอดวานซ์ต่อไปอีก 4 เกมคือโซนิคแอดวานซ์ 2, โซนิคแอดวานซ์ 3, โซนิคแบทเทิ่ลและโซนิคพินบอลปาร์ตี้
โซนิค N
โซนิคแอดวานซ์ ถูกวางจำหน่ายซ้ำบนเครื่องโนเกีย N-Gageในชื่อ โซนิค N ตัวเกมโดยรวมนั้นคล้ายคลึงกับโซนิคแอดวานซ์ ยกเว้นเพียงแต่สวนเชาที่ถูกตัดออกไป ตัวเกมช้าลงเพราะประสิทธิภาพเครื่องของ N-Gage อีกทั้งหน้าจอของเครื่อง N-Gage ทำให้กราฟิกด้อยคุณภาพลง เพราะ N-Gage นั้นจอเป็นแนวตั้ง ทำให้ผู้เล่นต้องเลือกว่าจะเลือกขนาดจอแบบแนวกว้างหรือแบบ 4:3 ซึ่งทำให้คุณภาพกราฟิกด้อยลง
เวียเดลโกร์โซ
เวียเดลโกร์โซ (อิตาลี: Via del Corso) หรือที่รู้จักกันทั่วไปในชื่อว่า โกร์โซ (Corso) เป็นถนนสายหลักที่ตัดผ่านศูนย์กลางทางประวัติศาสตร์ของกรุงโรม อิตาลี มีชื่อเสียงในฐานะที่เป็นถนนเส้นตรงในย่านที่เต็มไปด้วยตรอกคดเคี้ยวแคบๆและ จัตุรัส เล็กๆ นอกจากนี้ยังกว้างมากกว่าถนนส่วนใหญ่ในใจกลางกรุงโรม แต่ก็มีพื้นที่เพียงสำหรับช่องทางเดินรถสองช่องและทางเท้าแคบๆสองฝั่งเท่านั้น พื้นที่ถนนทางด้านทิศเหนือเป็นพื้นที่ถนนคนเดิน ความยาวของถนนอยู่ที่ประมาณ 1.5 กิโลเมตร
โกร์โซ ทอดตัวในแนวทิศเหนือ-ใต้ ทางทิศเหนือบรรจบกับ ปีอัซซาเดลโปโปโล ตรงระหว่างโบสถ์ซานตามาเรียเดมิราโกลีกับซานตามาเรียอินมอนเตซาโน ทางทิศใต้บรรจบกับ ปีอัซซาเวเนเซีย แม้ตามถนนจะไม่มีสถานที่ท่องเที่ยวสำคัญ แต่ในบริเวณใกล้เคียงก็มีสถานที่ท่องเที่ยวอยู่มากมาย ตัวอย่างเช่น Ara Pacis, แพนธีออน, บันไดสเปน, น้ำพุเทรวี, Il Vittoriano และ จัตุรัสโรมัน
มิโคยัน-กูเรวิชค์ มิก-25
ความสามารถที่แท้จริงของมันไม่ได้ถูกเปิดเผยต่อฝั่งตะวันตกจนกระทั่งปีพ.ศ. 2519 เมื่อวิกเตอร์ เบเลนโค นักบินมิก-25 ของโซเวียต ถูกตรวจจับโดยสหรัฐอเมริกาผ่านทางญี่ปุ่น การประเมินผลในเวลาต่อมาเผยว่ามีการออกแบบที่ใช้ท่อลมอิเลคทรอนิก เครื่องยนต์ไอพ่นที่ทรงพลังสองเครื่อง และใช้วัสดุพิเศษอย่างไทเทเนียม มิก-25 ได้ผลิตออกมา 1,190 ลำ มิก-25 ปัจจุบันประเทศรัสเซียปลดประจำการแล้ว เพราะปัญหาด้านเชื้อเพลิง [3]
อ้างอิง
3.หนังสือเอาชีวิตรอดในอวกาศ เล่ม 1
พระเจ้าเจมส์ที่ 5 แห่งสกอตแลนด์
พระเจ้าเจมส์ที่ 5 แห่งสกอตแลนด์ (James V of Scotland) เป็นกษัตริย์แห่งสกอตแลนด์ในปีค.ศ. 1513 พระองค์ถูกกดดันจากพระเจ้าเฮนรีที่ 8 แห่งอังกฤษ ผู้เป็นน้าให้ทำการยุบอารามของโรมันคาทอลิกในสกอตแลนด์ แต่พระองค์ไม่ยินยอมจึงเกิดเป็นการใช้กำลังต่อสู้กับอังกฤษในยุทธการที่โซลเวย์มอส ซึ่งจบลงด้วยชัยชนะของอังกฤษในเดือนพฤศจิกายน 1542 ความพ่ายแพ้ต่ออังกฤษทำให้สุขภาพของพระองค์ทรุดลงอย่ารวดเร็วจนเสด็จสวรรคตในเดือนถัดมา แม้พระองค์จะทรงมีโอรสอยู่สองคนแต่โอรสทั้งสองเป็นลูกนอกกฎหมาย ทำให้เจ้าหญิงแมรีที่พึ่งประสูติได้เพียง 6 วัน ต้องขึ้นครองราชบัลลังก์สกอตแลนด์ต่อจากพระราชบิดา
พระเจ้าเจมส์ที่ 5 ทรงเป็นพระราชโอรสในพระเจ้าเจมส์ที่ 4 แห่งสกอตแลนด์ กับพระมเหสี มาร์กาเร็ต ทิวดอร์ ซึ่งเป็นพระราชธิดาในพระเจ้าเฮนรีที่ 7 แห่งอังกฤษ ประสูติเมื่อวันที่ 10 เมษายน 1512 ที่พระราชลินลิธเกาในสกอตแลนด์ เมื่อแรกประสูติทรงมีพระอิสริยยศเป็นดยุกแห่งรอธซี พระองค์ขึ้นสืบราชบัลลังก์สกอตแลนด์ขณะมีอายุเพียง 17 เดือนเนื่องจากพระราชบิดาเสด็จสวรรคตกะทันหันในยุทธการที่ฟลอดเดนในปี 1513 เนื่องจากขึ้นครองราชย์ขณะทรงพระเยาว์มากทำให้พระราชมารดาและพระญาติต้องทำหน้าที่เป็นผู้สำเร็จราชการ
พระเจ้าเจมส์ที่ 5 ทรงอภิเษกครั้งแรกเมื่อวันที่ 1 มกราคม 1537 กับเจ้าหญิงเมเดลีนแห่งวาลัวร์ พระราชธิดาในพระเจ้าฟร็องซัวที่ 1 แห่งฝรั่งเศส ณ มหาวิหารน็อทร์-ดามแห่งปารีส อย่างไรก็ตาม เจ้าหญิงเมเดลีนมีพระพลานามัยที่ย่ำแย่อยู่แล้ว เมื่อเจ้าหญิงเมเดลีนเสด็จไปประทับในสกอตแลนด์ได้ไม่นานก็สิ้นพระชนม์ พระเจ้าเจมส์ได้ทำการอภิเษกสมรสครั้งที่สองในปี 1538 กับแมรีแห่งกีส ธิดาในกลูด ดยุกแห่งกีส และแม้หม้ายในหลุยส์ที่ 2 ดยุกแห่งลงกีวล์ ซึ่งเธอมีลูกชายติดมาด้วยสองคน ทั้งสองได้ให้กำเนิดพระราชธิดานามว่าเจ้าหญิงแมรี ซึ่งขึ้นเป็นกษัตริย์แห่งสกอตแลนด์ขณะมีพระชนม์เพียง 6 วัน
แหล่งข้อมูลอื่น
1512 1542
ชัชนาถ เทพธรานนท์
ศาสตราจารย์เกียรติคุณ ชัชนาถ เทพธรานนท์ เกิดเมื่อวันที่ 22 ธันวาคม พ.ศ. 2488 ที่กรุงเทพมหานคร เป็นนักวิทยาศาสตร์ชาวไทย อดีตผู้เชี่ยวชาญสาขาเคมีอินทรีย์ ประจำคณะวิทยาศาสตร์ มหาวิทยาลัยมหิดล และอดีตรองผู้อำนวยการ สำนักงานพัฒนาวิทยาศาสตร์และเทคโนโลยีแห่งชาติ (สวทช.) และผู้อำนวยการศูนย์บริหารจัดการเทคโนโลยี สมรสกับ ศาสตราจารย์เกียรติคุณ ดร. ยอดหทัย เทพธรานนท์ มีบุตรชาย 2 คน คือ นายศรวัส และนายอิทธิ เทพธรานนท์